

ภาษีโรงเรือนและที่ดิน
คือ ภาษีที่จัดเก็บจากโรงเรือนหรือสิ่งปลูกสร้างอื่น ๆ กับที่ดินซึ่งใช้ต่อเนื่องกับโรงเรือนหรือสิ่งปลูกสร้างนั้น ๆ
อัตราภาษีโรงเรือนและที่ดิน
 ร้อยละ  12.5  ของค่ารายปี
ขั้นตอนการชำระภาษีโรงเรือนและที่ดิน

1.ให้ผู้รับประเมิน (บุคคลผู้พึงชำระภาษี) ไปรับแบบพิมพ์  และยื่นแบบแจ้งรายการเพื่อเสียภาษีโรงเรือนและดิน  (ภ.ร.ด. 2)  ณ  ส่วนการคลัง  องค์การบริหารส่วนตำบลปากน้ำ  ภายในเดือนกุมภาพันธ์ของทุกปี

2. พนักงานเจ้าหน้าที่  จะตรวจสอบความถูกต้องของรายการที่ยื่นแบบตาม (1)  และประเมินภาษีพร้อมทั้งแจ้งรายการประเมินภาษี  (ภ.ร.ด. 8)  ไปยังผู้รับประเมิน

3. ผู้รับประเมินจะต้องชำระภาษีภายในกำหนด  30  วัน  นับแต่วันที่ได้รับแจ้งการประเมิน

4. การอุทธรณ์ภาษีโรงเรือนและที่ดิน


( หากผู้รับประเมิน  ไม่พอใจการประเมินของพนักงานเจ้าหน้าที่ให้ยื่นคำร้องขอพิจารณาการประเมินใหม่ต่อคณะผู้บริหาร  ภายใน  15  วันนับแต่วันที่ได้รับแจ้งการประเมิน


ภาษีบำรุงท้องที่
คือ  ภาษีที่จัดเก็บจากที่ดินทั้งเป็นกรรมสิทธิ์ของบุคคลหรือคณะบุคคล  ไม่ว่าจะเป็นบุคคลธรรมดาหรือนิติบุคคล
อัตราการชำระภาษีบำรุงท้องที่

ตามประกาศราคาปานกลางที่ดิน  ซึ่งทางราชการกำหนดราคามาตรฐานประเมินภาษีบำรุงท้องที่ทุก  4 ปี
ขั้นตอนการชำระภาษีบำรุงท้องที่

1. ผู้เป็นเจ้าของที่ดินจะต้องยื่นแบบแสดงรายการที่ดิน (ภ.บ.ท.5)  เพื่อเสียภาษีบำรุงท้องที่  ณ  ส่วนการคลัง    องค์การบริหารส่วนตำบลปากน้ำ

2. เจ้าพนักงานประเมิน  จะประเมินและคำนวณภาษี  พร้อมทั้งแจ้งการประเมินให้เจ้าของที่ดินทราบ

3. เจ้าของที่ดินจะต้องชำระภาษีบำรุงท้องที่ภายในเดือนเมษายนของทุกปี

4. กรณีเป็นเจ้าของที่ดินใหม่  ต้องยื่นแบบแสดงรายการที่ดิน  (ภ.บ.ท. 5)   ภายใน  30  วัน  นับแต่วันที่เจ้าของที่ดินมีที่ดินใหม่


ภาษีป้าย
คือ  ภาษีซึ่งจัดเก็บจากป้ายซึ่งแสดงชื่อยี่ห้อ  หรือเครื่องหมายที่ใช้ในการประกอบการค้า  หรือประกอบกิจการ  หรือประกอบกิจการอื่นเพื่อหารายได้ไม่ว่าจะแสดงหรือโฆษณาไว้ที่วัตถุใด ๆ ด้วยอักษรภาพ  หรือเครื่องหมายที่เขียน  แกะสลัก  จารึก  หรือทำให้ปรากฏด้วยวิธีอื่น
อัตราภาษีป้าย
1. ป้ายที่มีอักษรไทยล้วน  ให้คิดอัตรา  3  บาทต่อห้าร้อยตารางเซนติเมตร
2. ป้ายที่มีอักษรไทยปนกับอักษรต่างประเทศ  
และปนกับภาพ  และหรือเครื่องหมายอื่น  ให้คิดอัตรา  20  บาทต่อห้าร้อยตารางเซนติเมตร
3.ป้ายที่ไม่มีอักษรไทย  ไมว่าจะมีภาพหรือ
เครื่องหมายใดหรือไม่  กับป้ายที่มีอักษรไทยบางส่วน  หรือทั้งหมด    อยู่ใต้หรือต่ำกว่าอักษรต่างประเทศ    ให้คิดอัตรา  40  บาทต่อห้าร้อยตารางเซนติเมตร
   ป้ายตาม (1) (2)  หรือ (3)   เมื่อคำนวณพื้นที่ของป้ายแล้ว
         ( ถ้าเศษเกินกึ่งหนึ่งของห้าร้อยตารางเซนติเมตรให้นับเป็นห้าร้อยตารางเซนติเมตร

(  ถ้ามีอัตราที่ต้องเสียภาษีต่ำกว่าป้ายละ 
200 บาท  ให้เสียภาษีป้ายละ  200  บาท
ขั้นตอนการชำระภาษีป้าย
1. พนักงานเจ้าหน้าที่จะประกาศให้เจ้าของป้ายมายื่นแบบแสดงรายการเพื่อชำระภาษีป้าย  (ภ.ป.1)
2. ให้ยื่นแบบแสดงรายการภาษีป้ายในเดือนมีนาคมของทุกปี  ณ ส่วนการคลัง  องค์การบริหารส่วนตำบลปากน้ำ
3. ในกรณีติดตั้งป้ายใหม่หรือเปลี่ยนแปลงแก้ไขป้ายเดิม  ให้ยื่นแบบแสดงรายการภาษีป้ายภายใน  15  วัน  นับตั้งแต่วันที่ติดตั้ง  หรือเปลี่ยนแปลงแก้ไข
4. กรณีโอนป้าย  ให้ผู้รับโอนแจ้งการรับโอนป้ายภายใน  30  วัน  นับแต่วันที่ได้รับโอน
5. พนักงานเจ้าหน้าที่ตรวจ  และประเมินภาษีป้าย
6. เจ้าของป้ายจะต้องไปชำระภาษีภายใน  15  วัน  นับแต่วันที่ได้รับแจ้งการประเมิน

ให้ท่านไปชำระภาษีต่าง ๆ ภายในกำหนดเวลาเพื่อจะได้ไม่ต้องเสียเงินเพิ่มหรือเงินค่าปรับ


(ภาษีโรงเรือนและที่ดิน  ภายในเดือนกุมภาพันธ์ของทุกปี
(ภาษีบำรุงท้องที่  ภายในเดือน  
เมษายนของทุกปี
(ภาษีป้าย  ภายในเดือน
มีนาคมของทุกปี
หมายเหตุ
(ชำระได้ที่  งานจัดเก็บรายได้  ส่วนการคลัง
องค์การบริหารส่วนตำบลปากน้ำ

ภาษีโรงเรือนและที่ดิน
ภาษีบำรุงท้องที่
ภาษีป้าย

ส่วนการคลัง  องค์การบริหารส่วนตำบลปากน้ำ
อำเภอเมือง   จังหวัดชุมพร
โทรศัพท์  077-521353  ต่อ  101



พร้อมใจเสียภาษี


เพื่อท้องถิ่นพัฒนา


เริ่มแต่  มกรา


พ้นเมษา


ค่าปรับแพง








